636/1947 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 40.

636.
Vyhláška
ministra zahraničných vecí
zo dňa 11. júna 1947,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 40.

Vyhlasujem rozhodnutie č. 40 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia článku XI., ods. 3 Dohody vykonať.

Minister zahraničných vecí:
Jan Masaryk v. r.


Československo-maďarská Smiešaná komisia pre výmenu obyvateľstva vyniesla na svojom mimoriadnom zasadnutí v Bratislave dňa 3. júna 1947 toto
rozhodnutie č. 40
o jednostrannom presídľovaní menej majetných osôb.
I.
(1) Aj bez súčasného vzájomného. presídľovania možno jednostranne presídliť aj také osoby slovenskej alebo českej národnosti, spadajúce pod ustanovenia čl. I Dohody, ktoré vlastnia najviac 2 kat. jutrá nehnuteľností (v to počítajúc aj rodinný dom).
(2) Počet týchto osôb však nesmie presahovať 400 rodín mesačne.
(3) Presídľovanie týchto rodín sa nemôže diať na úkor presídľujúcich alebo nepresídľujúcich sa osôb maďarskej národnosti, žijúcich v Československu.
(4) Na presídlenie týchto rodín majú sa použiť ustanovenia príslušných rozhodnutí Smiešanej komisie s odchylkami uvedenými v článkoch II, III a IV.
II.
(1) Menný soznam, uvedených v. čl. I oznámi ČsPK MÁK-u podľa ustanovení rozhodnutia č. 29 s poznámkou na to, že presídlenie sa deje podľa ustanovení tohto rozhodnutia.
(2) ČsPK súčasne oznámi, ktorou z dopravných možností, spomenutých v čl. III, si želá vykonať presídlenie týchto rodín, a súčasne to oznámi komisii uvedenej v čl. VI ods. I dopravných smerníc,
(3) Aby presídľovacie orgány neboly príliš zatažené, môže sa presídlenie osôb, spadajúcich pod ustanovenia tohto rozhodnutia, konať iba z oblastí, z ktorých sa súčasne vykonáva vzájomné (dvojstranné) presídlenie, ako aj z dvoch ďalších oblastí, ak sa Československá presídľovacie komisia a Maďarský vládny presídľovací komisariát ináč nedohodnú.
III.
(1) Preprava rodín, presídľovaných podľa tohto rozhodnutia, môže sa vykonať spôsobami:
1. Železnicou:
a) keď sa presídlenie koná z takých oblastí, z ktorých sa deje aj riadne presídlenie, a tieto rodiny možno dopraviť súpravami pristavenými podľa dopravného plánu, možno tieto osoby dopraviť použitím volného ložného priestoru, ktorý je k dispozícii v týchto súpravách, alebo použitím nadpočetných vozňov podľa ustanovení o nadpočetných vozňoch;
b) pristavením osobitných súprav, o ktoré sa postará ČSD, ako aj použitím prázdnych ucelených súprav, vracajúcich sa z Maďarska, ak pristavenie takýchto súprav je odôvodnené počtom rodín;
2. Po ceste:
a) keď železničnú prepravu podľa 1. bodu nemožno vykonal prakticky vyhovujúcim spôsobom alebo
b) v ktoromkoľvek prípade podľa voľby československej presídľovacej komisie.
(2) Pre výkon prepravy sú smerodajné ustanovenia dopravných smerníc (rozhodnutie č. 30).
IV.
(1) Do tých čias, kým dohoda medzi vládami neupraví otázku námietok vznesených pre národnostnú príslušnosť, bydlisko v Maďarsku alebo pre formálne vady, nemožno presídľovať podľa tohto rozhodnutia osoby, proti ktorým vznesie z týchto dôvodov Maďarský presídľovací vládny komisariát námietky. Takéto námietky treba uplatniť do 10. dna pred odchodom transportu. Československá presídľovacie komisia môže namiesto takýchto osôb oznámiť do 8 dní pred odchodom transportu iné osoby, proti ktorým niet mámietok.
(2) Ak sa príslušné vlády dohodnú na riešení námietok, uvedených v predchádzajúcom odseku, môžu sa presídľovať aj osoby, proti ktorým boly vznesené námietky, pre posudzovanie námietok však platí konanie určené v spomenutej vládnej dohode a jeho dôsledky.
V Bratislave dňa 3. júna 1947.
Za čs. složku:
Dr. Pohánka v. r
Dr. Záturecký v. r.
Za maď. složku:
Dr. Geözeöl v. r.
Berecz v. r.